Senere da han igjen var med i kampene, måtte han bruke et spyd da Zevs hadde brukket buen hans. På nytt utfordret han Hektor, og med nød og neppe unngikk han kastespydet som Hektor slynget mot ham. Han var også en av de som skjulte seg i den trojanske hest som førte til at Troja falt. Forfattere etter Homer hevdet at Teukros drepte tretti trojanere i løpet av krigen, av de som Homer nevner er Aretaon, Orsilokhos, Ormenos, Ofelestes, Daetor, Kromios, Lykofontes, Amopaon, Melanippos, Prothoon og Perifetes, foruten også den før nevnte Arkeptolemos. Han såret også Glaukos, sønn av Hippolokos og en sønnesønn av Bellerofon.